Diari Oficial de la Generalitat Valenciana


Sumari del DOGV 3045, del 29-07-1997 (1997/9118)

RESOLUCIÓ de 13 de juny de 1997, de la Universitat Politècnica de València, per la qual es convoquen proves selectives d'accés al grup A, sector d'administració especial, Tècnic Superior de Laboratori (p519) pel sistema d'oposició lliure.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3045

Data del DOGV
:   29-07-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9118


Data del document
:   13-06-1997

Organisme emissor
:   Universitat Politècnica de València

Tipus de document
:   Resolució

RESOLUCIÓ de 13 de juny de 1997, de la Universitat Politècnica de València, per la qual es convoquen proves selectives d'accés al grup A, sector d'administració especial, Tècnic Superior de Laboratori (p519) pel sistema d'oposició lliure.  
A fi d'atendre les necessitats de personal en aquesta administració pública, encarregada del servei públic de l'educació superior, aquest Rectorat, fent ús de les competències que li atribueix l'article 18 amb relació al punt 3.2.e de la Llei de Reforma Universitària, i segons el que estableix l'article 48.6 dels Estatuts de la Universitat Politècnica de València, acorda convocar proves d'accés al grup A, sector d'administració especial, tècnic superior de laboratori, de la Universitat Politècnica de València, d'acord amb les bases següents:  
1. Objecte de la convocatòria  
1.1. Aquesta convocatòria té per objecte la selecció de personal per a cobrir un lloc vacant del grup A, sector d'administració especial, tècnic superior de laboratori (P519) al Departament de Mecanització Agrària de l'ETSI Agrònoms de la Universitat Politècnica de València, pel torn d'accés lliure, mitjançant el sistema d'oposició, inclosa en l'oferta pública d'ocupació d'aquesta Universitat Politècnica de València per a l'any 1997.  
1.2. Segons el que preveu l'article 49.3 de la Llei de Reforma Universitària i l'article 1.1.c. del Text Refós de la Llei de la Funció Pública Valenciana, la realització d'aquestes proves selectives s'ajustarà a allò previst en el Text Refós de la Llei de la Funció Pública Valenciana, de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat i els Estatuts de la Universitat Politècnica de València.   
2. Condicions generals dels aspirants  
2.1. Per a ser admès en aquestes proves selectives, els aspirants hauran de reunir els requisits següents:  
Tenir la nacionalitat espanyola o la d'un dels restants membres de la Unió Europea o d'aquells estats als quals els siga d'aplicació la lliure circulació de treballadors, en els termes previstos en la llei estatal que regula aquesta matèria.  
Haver complit els 18 anys i no haver arribat a l'edat de jubilació.  
Posseir el títol de Doctor, Llicenciat, Enginyer, Arquitecte o equivalent o haver complit les condicions per a obtenir-lo en la data en què acabe el termini de presentació d'instàncies.  
No patir cap malaltia o defecte físic que impedisca l'acompliment de les funcions corresponents.  
No trobar-se inhabilitat penalment per a l'exercici de funcions públiques.   
No haver sigut separat o separada, mitjançant un expedient disciplinari, de qualsevol administració o ocupació pública.  
2.2. Les condicions per a ser admès a les proves hauran de reunir-se en el moment de l'acabament del termini de presentació de sol·licituds i caldrà mantenir-les durant tot el procés selectiu, fins el moment de la presa de possessió.  
3. Aspirants amb discapacitació  
El tribunal establirà, per a les persones discapacitades que així ho sol·liciten, les adaptacions necessàries per a la realització de les proves. Amb aquesta finalitat, les persones interessades hauran de formular la petició corresponent en la sol·licitud de participació en aquesta oposició.  
4. Sol·licituds  
4.1 Els qui vulguen participar en aquestes proves selectives hauran de fer-ho constar en la sol·licitud segons el model de l'annex III, que serà facilitada gratuïtament al Servei de Recursos Humans de la Universitat Politècnica de València, camí de Vera, s/n, València, edifici de Rectorat.  
4.2. Les sol·licituds hauran d'adreçar-se al rector de la Universitat Politècnica de València, camí de Vera, s/n, 46828 València, en el termini de 20 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana i s'hi haurà d'adjuntar una fotocòpia del DNI o del passaport, en el cas dels nacionals dels estats membres de la Unió Europea o d'aquells estats als quals els siga d'aplicació la lliure circulació de treballadors.  
4.3. La presentació de sol·licituds podrà fer-se al Registre General de la Universitat Politècnica de València, camí de Vera, s/n, 46229 València, edifici de Rectorat, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
4.4. Els drets d'examen seran 3.302 PTA, i s'hauran d'ingressar en el compte corrent número 86568045258515 -Taxes- de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, 46923 València. El justificant de pagament dels drets d'examen es realitzarà amb la impressió del segell de l'entitat esmentada en la sol·licitud. En cap cas la mera presentació i el pagament comportarà la substitució del tràmit de presentació dins del termini i en la forma escaient de la sol·licitud davant l'òrgan expressat en la base 4.2.  
5. Admissió dels aspirants  
5.1. Acabat el termini de presentació de sol·licituds, i després de la verificació prèvia que s'ha fet el pagament dels drets d'examen, el rector dictarà una resolució, que es publicarà en el Diari Oficial de la Generalitat Valenciana, que contindrà la llista d'admesos i exclosos de la realització de les proves.  
5.2. Els aspirants podran, en cas d'error o exclusió, esmenar els defectes que hagen comès en la seua sol·licitud o fer les al·legacions que creguen convenients en el termini de 10 dies hàbils, comptadors a partir de l'endemà de la publicació de la relació provisional d'admesos i exclosos en el Diari Oficial de la Generalitat Valenciana.  
5.3. En tot cas, a fi d'evitar errors i, en el supòsit que es produïsquen, possibilitar l'esmena dins del termini i en la forma escaient, els aspirants hauran de comprovar fefaentment no sols que no figuren en la relació provisional d'exclosos sinó, a més, que els seus noms i dades consten correctament en les pertinents relacions d'admesos.  
5.4. Seran causes d'exclusió, a més de les assenyalades en altres apartats d'aquestes bases:  
- l'omissió de la firma en la sol·licitud,  
- no adjuntar la fotocòpia del DNI o passaport,  
- no pagar els drets d'examen.  
5.5. Una vegada transcorregut el termini de 10 dies, esmenats els defectes, si és procedent, i vistes les al·legacions que corresponguen, es dictarà una resolució que contindrà la relació definitiva d'admesos i exclosos, i, almenys amb 15 dies d'antelació, la data, el lloc i l'hora de realització i començament dels exercicis, que es publicarà en el Diari Oficial de la Generalitat Valenciana.  
6. Proves selectives  
6.1. El procediment de selecció es realitzarà pel sistema d'oposició lliure.  
6.2. Oposició. Constarà dels tres exercicis que s'indiquen a continuació, els quals seran de caràcter obligatori i eliminatoris.  
Primer exercici. Es realitzarà per escrit i versarà sobre els coneixements que s'especifiquen en els annexos I i II d'aquesta convocatòria.  
Aquest exercici podrà fixar-se en forma de preguntes que els opositors hauran de desenvolupar, o en forma de test amb quatre respostes alternatives; en aquest cas, només una d'aquestes serà la correcta.  
Segon exercici. Consistirà en el desenvolupament per escrit, en un temps màxim de quatre hores, de dos temes, elegits per l'aspirant entre tres extrets a l'atzar del programa que figura en l'annex II. el tribunal podrà ordenar la lectura pública d'aquest exercici als opositors, sol·licitant-los els aclariments que considere oportuns.  
Tercer exercici. Consistirà a resoldre un supòsit pràctic, bé escrit o en laboratori o taller, en un temps màxim de dues hores, proposat pel tribunal basat en el temari contingut en l'annex II.  
7. Qualificació dels exercicis  
7.1. El primer exercici es puntuarà de 0 a 10 punts. En el cas de fixar-se en forma de test, cada pregunta contestada erròniament tindrà una penalització d'un terç sobre les correctes i les contestades en blanc no puntuaran. Caldrà obtenir un mínim de 5 punts per a superar aquest exercici.  
7.2. El segon exercici es puntuarà de 0 a 10 punts, i seran eliminats els aspirants que no obtinguen un mínim de 5 punts.  
7.3. El tercer exercici es puntuarà de 0 a 10 punts, i seran eliminats els aspirants que no obtinguen un mínim de 5 punts.  
7.4. La qualificació resultant dels tres exercicis s'obtindrà sumant les puntuacions obtingudes en cada exercici.  
A continuació s'elaborarà una relació que s'ordenarà de major a menor puntuació i s'interromprà quan el nombre d'inclosos coincidisca amb el nombre de vacants convocades. Únicament les persones incloses en aquesta relació seran declarades aprovades en aquestes proves selectives.  
En cas d'empat entre aspirants, l'ordre s'establirà segons la puntuació més alta obtinguda per cada aspirant en el segon exercici, i en segon lloc, si aquest es mantinguera, segons la major puntuació obtinguda en el tercer i primer exercici, per aquest ordre. Si encara persistira aquest empat, l'ordre s'establiria mitjançant un sorteig públic entre aquests.  
8. Desenvolupament de les proves selectives  
8.1. Els exercicis tindran lloc a la ciutat de València.  
El primer exercici es realitzarà al lloc, la data i l'hora que s'establisca en la resolució per la qual s'aprovarà i publicarà en el Diari Oficial de la Generalitat Valenciana la llista definitiva d'admesos i exclosos de les proves objecte d'aquesta convocatòria.  
8.2. Els aspirants seran convocats per a cada exercici en una crida única. Els membres del tribunal qualificador i el personal col·laborador no permetran l'accés a la sala, on es realitze l'exercici, de les persones que compareguen una vegada haja conclòs la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI, o del resguard amb la fotografia, del passaport o del permís de conduir, sense que per a aquest efecte siguen vàlides les fotocòpies compulsades d'aquests documents; juntament amb l'exemplar per a la persona interessada de la sol·licitud d'admissió a les proves.  
8.3. Una vegada començades les proves, el tribunal farà públic l'anunci de la realització de la resta d'exercicis al lloc en què s'haja realitzat l'anterior i al tauler d'anuncis del Servei de Recursos Humans -Secció de PAS, situat a l'edifici de Rectorat, amb una antelació mínima de 48 hores.  
9. Publicitat de les llistes  
9.1. Després de la realització de cada una de les proves, el tribunal farà pública, per mitjà d'un anunci als locals on s'hagen realitzat i al tauler d'anuncis del Servei de Recursos Humans -Secció de PAS-, la llista d'aspirants que els hagen superat.  
Així mateix, es publicaran les relacions a què fa referència la base 7.4 als llocs més amunt esmentats.  
9.2. El tribunal elevarà al rector les llistes definitives dels aspirants que han superat les proves per ordre de puntuació, a les quals es refereix la base 7.4, per a la seua inserció en el Diari Oficial de la Generalitat Valenciana.  
10. Coneixements de valencià  
10.1. Aquelles persones que superen les proves selectives acreditaran els seus coneixements de valencià amb la presentació dels certificats, diplomes o títols que hagen sigut homologats per la Generalitat Valenciana.  
10.2 Aquelles persones que no puguen acreditar aquests coneixements, d'acord amb el que estableix el punt anterior, hauran de realitzar el curs específic de valencià a què es refereix l'article 9.4 del Decret Legislatiu de 24 d'octubre de 1995.  
11. Presentació de documents  
11.1. En el termini de 20 dies hàbils, comptadors des de l'endemà de la publicació en el Diari Oficial de la Generalitat Valenciana de les relacions d'aprovats, els aspirants proposats hauran de presentar al Servei de Recursos Humans -Secció de PAS- d'aquesta Universitat la documentació següent:  
a) Certificat de naixement expedit pel Registre Civil corresponent, o fotocòpia del DNI o del passaport en el cas dels nacionals dels estats membres de la Unió Europea i d'aquells estats als quals els siga d'aplicació la lliure circulació de treballadors.  
b) Fotocòpia compulsada del títol acadèmic exigible segons aquesta convocatòria.  
c) Declaració de no haver sigut separat, mitjançant un expedient disciplinari, de cap administració o càrrec públic, i també de no trobar-se inhabilitat o inhabilitada penalment per a l'exercici de les funcions públiques.  
d) Certificat mèdic acreditatiu de posseir la capacitat física necessària per a l'acompliment de les funcions dels llocs de treball oferits.  
e) Els aspirants discapacitats hauran de presentar un certificat de la Conselleria de Treball i Afers Socials, o dels òrgans competents d'altres administracions públiques, que acredite una discapacitació igual o superior al 33%, i també la capacitat per a exercir les funcions que corresponguen a les vacants oferides.  
11.2. La falta de presentació de la documentació dins del termini indicat, tret de casos de força major, o la falsedat de documents, donaran lloc a la invalidesa de les actuacions de l'aspirant i, pel que fa a aquest, a la nul·litat subsegüent dels actes del tribunal, sense perjudici de les responsabilitats en què haja pogut incórrer.   
En aquest supòsit, el tribunal podrà proposar, addicionalment, la inclusió en les relacions dels aspirants aprovats, d'un nombre igual al d'exclosos, seguint els criteris d'ordre de puntuació de major a menor.  
12. Nomenament de funcionaris  
Una vegada haja conclòs el procés selectiu i haja transcorregut el termini de presentació de la documentació, els qui l'hagen superat seran nomenats funcionaris de carrera, mitjançant una resolució que es publicarà en el Diari Oficial de la Generalitat Valenciana, amb l'especificació de la destinació adjudicada, basant-se en l'ordre de puntuació obtingut pels aspirants i segons la petició de destinació a la vista dels llocs vacants que li ofereixen.  
13. Tribunals  
13.1. El tribunal qualificador d'aquestes proves, el nomenarà el rector, una vegada s'hagen publicat les llistes definitives d'admesos i exclosos.  
13.2. El tribunal, per a la realització de les proves, podrà designar els col·laboradors, ajudants i assessors especialistes que considere oportuns.  
13.3. Els membres del tribunal, així com els assessors, hauran d'abstenir-se i podran ser recusats pels interessats quan hi concórreguen alguna de les circumstàncies previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
Així mateix, hauran d'abstenir-se aquells que hagen realitzat tasques de preparació d'aspirants en els cinc anys anteriors a la publicació d'aquesta convocatòria.  
13.4. El tribunal, i també els col·laboradors, els ajudants i el personal especialista, podrà exigir dels aspirants, en qualsevol moment, que acrediten la seua identitat de conformitat amb el que preveu la base 8.2.  
13.5. A l'efecte de comunicacions i d'altres incidències, el tribunal tindrà la seu a la Universitat Politècnica de València, camí de Vera, s/n, 46891 València.  
13.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis extraordinaris (Diari Oficial de la Generalitat Valenciana de 17 de febrer de 1997), tenint en compte el que estableix l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.  
14. Recursos  
Contra la convocatòria, les seues bases i tots els actes administratius que se'n deriven, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Davant de les actuacions del tribunal, es podrà interposar un recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de les seues publicacions.  
El recurs podrà interposar-se davant de l'òrgan que va dictar l'acte que s'impugna o davant del rector, com a òrgan competent per a resoldre'l.  
València, 13 de juny de 1997.- El rector de la Universitat Politècnica de València: Justo Nieto Nieto.  
Annex I  
La Constitució espanyola de 1978.  
L'Estatut d'Autonomia de la Comunitat Valenciana.  
La Llei Orgànica de Reforma Universitària.  
Els estatuts de la Universitat Politècnica de València.  
El text refós de la Llei de la Funció Pública Valenciana.  
El règim jurídic del professorat universitari  
El règim jurídic dels convenis i dels treball regulats en l'article 11 de la LRU i la normativa que els desenvolupa.  
La Llei de Prevenció de Riscos Laborals  
Annex II  
1) El taller agrícola  
- Infraestructura i instal·lacions  
- Útils i eines característics  
- Gestió dels residus del taller.  
2) Màquines eines   
- Torn  
- Fresa  
- Perforadora  
- Serra   
- Soldadura  
3) Altres equipaments del taller   
- Eines de banc   
- Meteorologia bidimensional   
- Elevadors, ponts-grua   
- Equips de pressió i greixatge  
4) Motorització en agricultura  
- Tipus de motors  
- Especejament  
- Manteniment  
- Combustibles i olis  
5) Elements de màquines   
- Eixos   
- Corretges i cadenes   
- Engranatges   
- Rosques  
6) Oleohidràulica i pneumàtica   
- Principis bàsics   
- Components   
- Circuits  
7) Bombes i motors hidràulics   
- Tipus   
- Característiques   
- Assaig en banc  
8) El tractor agrícola  
- Tipus  
- Distints sistemes  
- Regulacions i connexió de màquines  
- Conducció  
- Manteniment  
9) Maquinària de conreu   
- Distints equips per a llaurades profundes   
- Equips per a llaurades superficials   
- Regulacions   
- Qualitat de la llaurada  
10) Maquinària per a adobament   
- Adobadora de gravetat   
- Adobadores centrífugues   
- Equips per a femar   
- Regulacions  
11) Maquinària per a sembra i plantació   
- Sembradores   
- Plantadores i trasplantadores   
- Calibratge   
- Regulacions  
12) Maquinària per a tractament fitosanitaris   
- Equips manuals   
- Components de grans equips   
- Equips per a cultius baixos   
- Equips per a horts de fruiters   
- Calibratge i regulacions   
- Manteniment  
13) Maquinària per a recol·lecció de farratges   
- Barres dalladores   
- Segadores centrífugues   
- Arrengleradora   
- Embaladores   
- Regulacions i rendiments  
14) Maquinària per a recol·lecció de cereals i lleguminoses   
- Recol·lectora de cereals   
- Regulacions   
- Rendiments   
- Adaptacions  
15) Maquinaria de recol·lecció d'hortícoles   
- Tipus de recol·lecció   
- Equips més característics   
- Rendiments   
- Possibilitats de futur  
16) Maquinària de poda i recol·lecció de vinya i fruiters   
- Equipament per a la poda   
- Veremadores  
- Plataformes de recollida  
- Rendiments  
17) Mecanització ramadera   
- Maquinària per a la preparació d'aliments   
- Maquinària per a la distribució d'aliments   
- Maquinària de munyiment   
- Equipament complementari  
18) Mecanització forestal   
- Maquinària pesant específica   
- Maquinària per a plantació   
- Maquinària per a altres feines en silvicultura   
- Serra mecànica  
19) Equipament per a centrals hortofructícoles   
- Netejadores   
- Cintes transportadores   
- Classificadores   
- Envasadores  
20) Seguretat i ergonomia en les màquines agrícoles   
- Accidents més habituals   
- Directiva "Màquines"   
- Normativa específica  
21) Equips frigorífics de compressió   
- Conceptes bàsics   
- Assajos pràctics de compressors   
- Assaig de sistemes d'evaporació i de condensació   
- Climatització de locals agrícoles  
22) Las pràctiques en l'ensenyament de maquinària agrícola   
- Programa de pràctiques   
- Models i maquetes   
- Equipament específic  
23) Laboratori d'assaig de màquines agrícoles   
Equipament electrònic  
- Sensors i captadors de magnituds físiques   
- Equips d'enregistrament i anàlisi de senyal  
24) Assajos específics de màquines agrícoles   
- Dissenys d'assajos   
- Assaig de motocultors   
- Assaig de potència i consum de tractors   
- Assaig d'equips per a tractaments fitosanitaris  
25) Laboratori d'assaig de màquines agrícoles   
- Organització general d'un laboratori d'assaig   
- Gestió del laboratori   
- Instrumentació específica   
- Calibratge i manteniment de la instrumentació